മോന്സന്റെ പുരാവസ്തു തട്ടിപ്പ് സഭ നിര്ത്തിവെച്ച് ചര്ച്ച ചെയ്യേണ്ടതില്ലെന്ന് മുഖ്യമന്ത്രി, മോന്സനെതിരെ അന്വേഷണം ആവശ്യപ്പെട്ടത് ബെഹ്റ തന്നെ Latest മോന്സണ് മാവുങ്കല് തട്ടിപ്പ് വിവാദം നിയസഭയില്. മോന്സന്പൊലീസ് ബന്ധത്തില് പ്രതിപക്ഷം അടിയന്തരപ്രമേയത്തിന് നോട്ടീസ് നല്കി. പി ടി തോമസ് എം എല് എയാണ് നോട്ടീസ് നല്കിയത്. മുന് ഡിജിപി ലോക്നാഥ് ബെഹ്റയ്ക്കെതിരെയും രൂക്ഷ വിമര്ശനമാണ് സഭയില് ഉയര്ന്നത്. ഇന്റലിജന്സ് റിപ്പോര്ട്ട് ഉണ്ടായിട്ടും, നടപടിയുണ്ടായില്ലെന്നും ബെഹ്റ മോന്സനെ സംരക്ഷിച്ചുവെന്നും കോണ്ഗ്രസ് വിമര്ശിച്ചു. എന്നാല് ബെഹ്റയാണ് മോന്സനെതിരെ അന്വേഷണം ആവശ്യപ്പെട്ടതെന്ന് മുഖ്യമന്ത്രി സഭയെ അറിയിച്ചു. അടിയന്തിര പ്രമേയത്തിന് സ്പീക്കര് അനുമതി നല്കിയില്ല. വ്യാജചെമ്ബോല ഉണ്ടാക്കിയെന്നത് ഗുരുതരപ്രശ്നമെന്ന് പി ടി തോമസ് പറഞ്ഞു. 2019 ഫെബ്രുവരിയില് മോന്സനെതിരെ ഇന്റലിജന്സ് റിപ്പോര്ട്ടുണ്ട്. മോന്സന് അന്താരാഷ്ട്ര തട്ടിപ്പുകാരന് എന്നാണ് റിപ്പോര്ട്ട്. റിപ്പോര്ട്ടിന് ശേഷമാണ് ബഹ്റ മോന്സന് സംരക്ഷണമൊരുക്കിയതെന്നും അത് അറിഞ്ഞിട്ടില്ലെന്ന് മുഖ്യമന്ത്രി എങ്ങനെ പറയുമെന്നും പി ടി തോമസ് ചോദിച്ചു. ലോക കേരള സഭയിലെ വനിത പ്രതിനിധി ഇടനിലക്കാരിയെന്ന് സംശയമുണ്ട്. ഈ വനിത എങ്ങനെ പൊലീസിന്റെ യോഗത്തില് പങ്കെടുത്തുവെന്നും തട്ടിപ്പുകാര് എന്തുകൊണ്ട് മുഖ്യമന്ത്രിയുടെ അടുത്തുവരുന്നുവെന്നും പി ടി തോമസ് സഭയില് ചോദിച്ചു. പിണറായിക്കാലം തട്ടിപ്പുകാരുടെ വിളയാട്ടകാലമെന്നും പി ടി തോമസ് പറഞ്ഞു. മുന് ഡിജിപി ബെഹ്റയ്ക്ക് എതിരെ രൂക്ഷ വിമര്ശനമാണ് സഭയില് പിടി തോമസ് ഉന്നയിച്ചത്. മോന്സന്റെ മോശയുടെ വടി പിടിച്ച ബെഹ്റ ക്കു കഴിഞ്ഞ ദിവസം ശമ്ബളം നിശ്ചയിച്ചു. എന്ത് കൊണ്ട് ബെഹ്റക്കു എതിരെ അനങ്ങുന്നില്ല? മോദിയുടെ വിശ്വസ്ഥനായ ബെഹ്റ എങ്ങനെ പിണറായിയുടെ വിശ്വസ്തനായി? ഭരണ പക്ഷം കെ സുധാകരന് എന്ന് വിളിച്ചു പറയുന്നുണ്ട്. പക്ഷേ സുധാകരന് ഒന്നും മറച്ചു വെക്കാനില്ല. സുധാകരനെതിരെ ബ്രണ്ണന് കോളേജില് കൈ ഓങ്ങിയെന് പറയുന്ന പിണറായി ബെഹ്റക്ക് എതിരെ നടപടി എടുക്കാന് ഉള്ള കടലാസില് ഒപ്പിടാന് ധൈര്യം കാണിക്കുമോയെന്നും പിടി തോമസ് വെല്ലുവിളിച്ചു. മോന്സന് വിഷയത്തില് സഭ നിര്ത്തിവച്ച് ചര്ച്ച ചെയ്യേണ്ടതില്ലെന്ന് മുഖ്യമന്ത്രി മറുപടി പറഞ്ഞു. മോന്സനെതിരെ പരാതി കിട്ടിയത് 2021 സെപ്തംബര് ആറിനാണ്. ലോക്കല് പൊലീസ് നാല് കേസെടുത്തു. മോസനെ ആരൊക്ക കണ്ടു, ആരെയെല്ലാമാണ് ചികില്സിച്ചത് എന്നൊക്കെ ഇപ്പോള് പറയുന്നില്ലെന്ന് പറഞ്ഞ മുഖ്യമന്ത്രി ഇതെല്ലാം പൊലീസ് അന്വേഷിക്കേണ്ടതാണെന്നും വ്യക്തമാക്കി. ചെമ്ബോല സര്ക്കാര് ദുരുപയോഗം ചെയ്തെന്ന ആരോപണം ശരിയല്ല, വ്യാജമായി ചെമ്ബോല ഉണ്ടാക്കിയെന്നതും അന്വേഷണ പരിധിയില് വരും. വ്യാജരേഖ ആര്ക്കിയോളജി വകുപ്പിനോട് പരിശോധിക്കാന് ആവശ്യപ്പെട്ടിട്ടുണ്ടെന്ന് മുഖ്യമന്ത്രി അറിയിച്ചു. മോന്സന്റേത് തട്ടിപ്പ് ആണെന്ന് അറിയാതെ കാണാന് പോകുന്നവരുണ്ടാകും. അതല്ലാതെ തട്ടിപ്പിന് ബോധപൂര്വ്വം സഹായം കൊടുത്തവരുമുണ്ടാകും. ഇതെല്ലാം അന്വേഷിക്കേണ്ടത് പൊലീസ് ആണ്. കെപിസിസി അധ്യക്ഷന് കെ സുധാകരന്റെ പേര് പറയാതെ ആയിരുന്നു പിണറായിയുടെ വിമര്ശനം. അന്വേഷണത്തില് പ്രതിപക്ഷത്തിന് പരാതി ഉണ്ടോ എന്നും പിണറായി ആരാഞ്ഞു. മോന്സനെതിരായ പരാതിയില് പൊലീസ് ഉദ്യോഗസ്ഥന്റെ പേരില്ല. തട്ടിപ്പില് പൊലീസ് ഉദ്യോഗസ്ഥര്ക്ക് പങ്കുണ്ടെങ്കില് ഒരു ധാക്ഷിണ്യവും ഉണ്ടാകില്ലെന്നും കടുത്ത നടപടിയെടുക്കുമെന്നും മുഖ്യമന്ത്രി സഭയെ അറിയിച്ചു. English Summary : assembly session monson mavunkal case